Suid Afrikaanse Nuus Thread - Page 178 - Stormfront
Page 178 of 226 « First < 78 128 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 > Last »
10-02-2007, 02:31 AM #1771
R10 miljoen uit kluis gebuit
Witbank. – Daar was glo geen wagte nie – net twee skoonmakers, terwyl vermoedelik minstens R10 miljoen in die kluis was en dié is gesteel.
"Ons kan nie glo soveel geld word by die Coin-depot aangehou en dan is nie behoorlik voorsiening vir veiligheidswagte gemaak nie."
Só sê kapt. Leonard Hlathi, woordvoerder van die eenheid teen georganiseerde misdaad in Mpumalanga, nadat rowers Sondagnag dié reuse-bedrag geld uit die kluise van dié maatskappy se grootmaatdepot hier gebuit het.
Dis die tweede keer in tien maande dat dié Coin-depot in Toerienstraat onder rowers deurgeloop het.
Rowers het Sondagnag by die perseel opgedaag en die twee Coin-werkers, volgens die polisie skynbaar twee skoonmakers, in hul kamer oorval.
Die twee werkers is na 'n bos aan die oorkant van die depot geneem waar hulle vasgebind en deur van die rowers opgepas is terwyl die ander terug is om by die kluise in te breek.
"Die manier waarop ingebreek en die alarmstelsels buite werking gestel is, dui daarop dat die rowers beslis geweet het wat hulle doen," sê Hlathi.
Die rowers het deur die kantore toegang verkry tot die gebou, wat gebruik word om groot bedrae geld te stoor wat naweke van groot ondernemings afgehaal word.
Hulle het in die gebou se plafon geklim en tot by die dak van die betonkluis gekruip.
Hier is die alarmstelsel en kringtelevisiekameras se drade afgeknip. "Die alarm het nie afgegaan nie omdat die rowers presies geweet het waar om die drade te knip," sê Hlati.
Hierna het die rowers 'n gat van sowat 60 cm2 met 'n hoeksnyer in die betondak van die kluis gemaak.
Die rowers het tot in die kluis geklim en daarna die swaar staaldeur van binne af oopgemaak deur panele los te skroef.
Tientalle staaltrommels en groot sakke vol geld is uit die kluis gesteel.
Groot ondernemings in Witbank, soos die Ridge Casino en Checkers op Klipfontein se geld wat oor die naweek deur Coin afgehaal is, is onder die nagenoeg R10 miljoen wat gebuit is.
Mnr. George Ferreira, uitvoerende hoof van Coin, het gister gesê die twee personeellede wat in hul kamer oorval is, was wel die wagte.
Hy het gesê die maatskappy het 'n ondersoekspan aangestel om die rooftog te ondersoek. Hy wou nie sê of die rowers hulp van binne gehad het nie.
"Ons ondersoek egter alle moontlikhede."
In November 2006 is dieselfde depot van meer as R1 miljoen beroof. Die polisie het 'n dag later twee sakke met R200 000 daarin naby die depot op die sypaadjie opgetel.
10-03-2007, 01:50 AM #1772
Misdadigers aangevat wat agter apartheid skuil
Die konstitusionele hof het hom gister sterk uitgelaat teen misdadigers wat agter apartheid skuil as verskoning vir hul dade.
Misdadigers wat agter apartheid en hul bydrae tot die struggle skuil, "sal daarop neerkom dat die prysenswaardige pogings verneder word van miljoene voorheen en huidig benadeelde mense om in moeilike omstandighede 'n lewe te lei waarin hulle hul aan die reg onderwerp".
Só het dié 11 regters in hul uitspraak gesê waarin hulle die aansoek om appèl van Shabir Shaik verwerp het. Een van sy argumente was dat hy 'n ligter straf moet kry omdat hy uit die apartheidsera kom en deel was van die struggle, waartydens hy baie gely het.
Die regters het gesê sy misdade het begin "ná die aanbreek van die demokrasie en het aangehou nadat wette gepromulgeer is waarin mense wat onder apartheid gely het, se belange bevorder is.
"Voorts kan die verlede van die land nie as verskoning vir die pleeg van misdaad gebruik word nie of om 'n vermindering in 'n andersins regverdige vonnis te regverdig nie."
10-03-2007, 01:54 AM #1773
Hoë hekke, wagte keer nie dié diefstal
Op 'n motoris wat sy Ford Bantam-bakkie agter hoë traliehekke by die O.R. Tambo-lughawe geparkeer het, wag 'n nare verrassing: twee van die bakkie se wiele is gesteel.
Mnr. Heinrich Maritz, 'n bedroginspekteur by die laekostelugdiens 1time, het die bakkie eergister opgemerk toe hy by 'n parkeerterrein van die Suid-Afrikaanse Lughawensmaatskappy (Acsa) stilgehou het.
Die terrein, by die lughawe se suidelikste hek naby die pretoord Emperors Palace, word meestal deur lughawe- en lugdienspersoneel gebruik, maar is ook gewild onder toeriste.
Dit is omring deur hoë tralieheinings, veiligheidswagte bewaak dit dag en nag, en kringtelevisiekameras is aangebring om booswigte af te skrik.
Die bakkie sonder wiele het gister gewys daar is leemtes in dié veiligheidstelsel.
Die diefstal het boonop reg langs die pad na die parkeerterrein plaasgevind waar "almal dit kan sien".
Me. Nothemba Noruwana, woordvoerder van Acsa, het teen druktyd nie op Beeld se navrae gereageer nie.
Dit is onbekend hoeveel sulke voorvalle al by die lughawe aangemeld is.
10-03-2007, 02:05 AM #1774
Polisie skiet 2 rowers, wond ander
Drie rowers is in hul spore gestuit toe hulle gister in Main Reefweg, Randfontein, met die polisie slaags geraak het.
Twee van hulle is doodgeskiet en 'n derde gewond.
Volgens kapt. Joseph Mogoai, polisiewoordvoerder, het drie lede van die Randfonteinse roofreaksie-eenheid omstreeks 10:15 'n verdagte Uno opgemerk. Die polisie wou hom aftrek en deursoek. "Hulle wou nie stop nie en het op die polisie begin vuur. Die beamptes het teruggeskiet. Twee van die rowers is noodlottig gewond."
Hul makker is in die Leratong-hospitaal onder polisiebewaking. Sy toestand is ernstig.
Twee vroulike voetgangers wat in die kruisvuur gewond is, is in dieselfde hospitaal opgeneem.
Die Uno is glo eergister in Westonaria gekaap. Die bende word met nóg 'n kaping, asook 'n huisroof in Randfontein verbind. Daar is op drie vuurwapens en die Uno beslag gelê.
10-04-2007, 03:01 AM #1775
Dis sý bakkie wat sy wiele kwyt is
Plat op die grond.
Dís hoe mnr. Koos Botha (60), oud KP-LP en ontwikkelaar van Linden, Johannesburg, sy bakkie op 'n beveiligde parkeerterrein op die O.R. Tambo-lughawe aangetref het nadat hy en sy vrou van 'n week lange Kaapse vakansie teruggekeer het.
Beeld het gister berig oor 'n Bantam-bakkie waarvan twee wiele gesteel is waar dit agter hoë traliehekke by 'n parkeerterrein van die Suid-Afrikaanse Lughawensmaatskappy (Acsa), by die suidelike hek van die O.R. Tambo-lughawe geparkeer was. Veiligheidswagte bewaak dié parkeerterrein en kringtelevisiekameras is ook hier aangebring.
Botha, wat in die vroeë1990'2 'n bom by die leë Hillview-skool in Pretoria laat ontplof het en vrywaring daarvoor gekry het, en sy vrou, Martie, het Saterdag net voor 16:00 teruggekeer ná 'n besoek aan Kaapstad om hul Hongaarse gas, me. Astvanne Cseh, die land te wys.
Cseh was reeds Pretoria toe en die egpaar Botha het na hul bakkie gegaan.
"Ek het eers gedag die wiele is net pap," het Botha gistermiddag gesê. "Toe besef ek die regterwiele is gesteel. My vrou moes soos 'n pampoentjie staan en wag terwyl ek gespook het."
Botha sê hy het met twee Acsa-amptenare gepraat.
"Die een het gesê alle koste sal gedek word en het my na 'n ander amptenaar verwys. Dié het gesê om daar te parkeer is op eie risiko. Hy het gesê ek kan al my kwitansies bring; dan sal Acsa kyk of hulle my kan vergoed, maar hy kan nie waarborg dit sal gebeur nie."
Botha is aangeraai om die bakkie tot Maandag te los en die egpaar se seun het hulle op die lughawe kom haal.
Dinsdagoggend is hy lughawe toe om die nuwe bande aan te sit en sy bakkie te kry.
"Ek het 'n videokamera saamgevat om die parkeerterrein en die twee amptenare af te neem en dit vir die Suid-Afrikaanse Sokkervereniging (Safa) te wys. Hoe kan hulle die Wêreldbekertoernooi reël as dit só gaan?"
Hy het egter besluit om dit nie te doen nie.
"Ek was eers vreeslik kwaad. Maar ek het besluit om dit te los.
"Ek is moeg baklei," sê hy.
Me. Nothemba Noruwana, 'n Acsa-woordvoerder, het teen druktyd gesê sy sal na Beeld terugkom sodra sy die inligting van haar span gekry het.
10-04-2007, 03:14 AM #1776
Vier beseer toe granaat by Oudtshoorn ontplof
OUDTSHOORN. – Die weermag het 'n raad van ondersoek aangestel nadat 'n soldaat hier op 'n geweergranaat getrap en dit ontplof het.
Die soldaat is ernstig beseer, terwyl drie van sy makkers ligte beserings opgedoen het.
Die granaat is vermoedelik tydens 'n vroeëre oefening by die infanterie-opleidingskool op Oudts*hoorn afgevuur, maar het nie toe ontplof nie.
Luidens 'n mediaverklaring was die soldate besig met nagnavigasieoefening op die skool se perseel toe die ongeluk Maandag omstreeks 20:40 plaasgevind het.
Een van die soldate is in 'n ernstige toestand in die Medi-Clinic in George opgeneem. Die ander beseerdes word in die siekeboeg by die infanterieskool behandel.
"Nagopleiding en navigasie-oefeninge is afgelas en sal eers voortgaan wanneer die terrein veilig verklaar is," lui die verklaring.
AP 65-geweergranate wat nie ontplof het nie, het al by vorige geleenthede probleme in die omgewing veroorsaak as hulle in die hande van die publiek beland.
Verlede jaar was daar 'n soortgelyke voorval waarin twee hawelose mans, mnre. Dawid Blouw en Klaas Matthee van Oudtshoorn, betrokke was. Een van die twee mans is later dood.
In 1987 het Wikus Joubert en Coenraad Nolte, twee 16-jariges, 'n noue ontkoming gehad toe hulle 'n soortgelyke granaat op die weermagbasis se oefenterrein opgetel het.
Die granaat het ontplof toe dit uit een van die seuns se hande geval het terwyl hulle deur 'n draad wou kruip.
Die weermag het alle navrae na brig.gen. Kwena Mangope in Pretoria verwys. Hy was egter nie beskikbaar vir kommentaar nie.
Die name van die beseerdes is ook nog nie bekend gemaak nie .
10-04-2007, 03:16 AM #1777
Private magte in Irak is 'cowboys'
WASHINGTON. – In 'n ondersoek na die rol van private veiligheidskontrakteurs in die Irak-oorlog – wat duisende Suid-Afrikaners wat private veiligheidswerk daar verrig se toekoms kan bepaal – is na dié maatskappye as "cowboymagte" verwys wat eers skiet, dan vrae vra.
Skerp kritiek teen die Amerikaanse regering se "uitkontraktering" van die Irak-oorlog is in die huis van verteenwoordigers se oorsigkomitee gelewer, waar die kontrakteurs as "skadu-magte" beskryf is wat aan niemand verantwoording doen nie.
Daar is al meer private veiligheidswagte as die 160 000 troepe in Irak.
Mnr. Dennis Kucinich, 'n Demokratiese presidentskandidaat, het gesê die private kontrakteurs baat daarby om die Irak-oorlog so lank as moontlik uit te rek, want hulle maak dan meer geld.
Lede het hul skok daaroor uitgespreek dat private kontrakteurs tot ses maal meer verdien as 'n Amerikaanse soldaat op dieselfde vlak – dít terwyl die Amerikaanse belastingbetaler vir albei betaal.
'n Sersant in die weermag verdien tot $70 000 (sowat R500 000), terwyl hy in 'n private maatskappy tot R2,8 miljoen per jaar kan verdien.
Die ondersoek is van stapel gestuur ná die betrokkenheid van Blackwater USA by 'n skietery op 16 September in Irak waarin minstens 17 Irakse burgerlikes doodgeskiet is. Die Irakse regering wil die maatskappy se lisensie opskort.
Volgens komiteelede beskou senior Amerikaanse soldate die voorval as erger as die Aboe Ghraib-tronkvoorval vir die beeld van Amerika in Irak. Irakkese haat die private kontrakteurs.
Blackwater se gedrag is as "aggressief en roekeloos" bestempel en daar is gesê dit ondermyn die beeld van die Amerikaanse weermag in Irak.
Die Amerikaanse departement van justisie het egter die komitee versoek om glad nie na die voorval te verwys nie, omdat 'n span van die federale speurdiens (FBI) na Irak vertrek het en die departement van buitelandse sake, wat Blackwater se dienste bekom het, dit ook ondersoek.
Mnr. Henry Waxman, voorsitter, het daarop gewys dat Blackwater in 2001 kontrakte van net meer as $200 000 van die regering in Irak bekom het, maar nou meer as $1 miljard (R7 miljard) per jaar kry. Die maatskappy het 1 000 veiligheidswagte in Irak en was reeds by 195 skietvoorvalle betrokke.
Luidens die verslag was Blackwater betrokke by 80 voorvalle waar sy lede eerste geskiet het.
10-04-2007, 04:36 AM #1778
Ek is onskuldig - verdagte
Hy het bloot 'n rygeleentheid terug Vereeniging toe gesoek, maar toe word hy die nommer een verdagte in 'n opspraakwekkende reeksmoordsaak.
Dit, in kort, is die verduideliking wat reeksmoordverdagte Michael Barnard (28) van Vereeniging voorhou vir die feit dat die polisie hom van die moorde op drie prostitute verdink. 'As ek skuldig bevind word aan die reeksmoorde, pleeg ek selfmoord, want ek is onskuldig,' sê die skraal man met sy deurdringende blou oë. Barnard dien tans 'n vier jaar-vonnis in die Groenpunt-gevangenis uit weens motordiefstal. Hy is ook in Mei 2000 skuldig bevind en tot vyf jaar tronkstraf gevonnis vir poging tot moord na 'n voorval waartydens 'n vrou se keel afgesny is. Die vrou het die mesaanval oorleef en het Barnard uitgewys as die skuldige. Hy het die vonnis uitgedien, maar hou steeds voet by stuk dat hy slegs 'n ooggetuie van die voorval was. Hy vermoed dat die oortreding die polisie aangepor het om hom as 'n verdagte in die opspraakwekkende reeksmoordsaak te beskou. Drie swart prostitute is tussen 1996 en 1999 in die Spider Valley-gebied, net buite Vereeniging, vermoor. 'Ek het in 'n penarie beland toe 'n motorvoertuig aan my geleen is om iemand in die dorp op te laai. 'Ek het op die ingewing van die oomblik besluit om Durban toe te ry vir 'n plesierrit. Op pad terug het my geld opgeraak en ek het by die Pietermaritzburg-polisiestasie gaan aanklop vir hulp,' sê Barnard. Die polisieman met wie hy gesels het, het Barnard glo nie ernstig opgeneem nie en volgens hom was dit toe dat hy maar gesê het dat hy 'n reeksmoordverdagte is. Volgens hom het die polisie hom misverstaan en 'n versoek van hom dat hulle die ondersoekbeampte van die reeksmoorde moes skakel, is as 'n skulderkenning vertolk.
'Ek het net 'n saamrygeleentheid van Pietermaritzburg na Vereeniging gesoek,' sê Barnard. Sy plesierrit het in die Vereeniging-polisieselle geëindig. 'Ek is toe van motordiefstal en die reeksmoorde aangekla nadat ek maar skuld beken het, want ek was oortuig daarvan dat die polisie my onskuld sou bewys in die moordsake, want ek is nie die skuldige nie.' Barnard is skuldig bevind en gevonnis op die aanklag van motordiefstal, maar die reeksmoordklag teen hom is in Mei vanjaar tydelik teruggetrek om die polisie in staat te stel om die moordondersoek te voltooi. Barnard is nog nie weer vir die reeksmoorde aangekla nie. * Vaalweekblad het op 20 September 'n ekslusiewe onderhoud met Barnard gevoer by die Brixton-polisiestasie nadat hy 'n skriftelike versoek daartoe gerig het.
10-04-2007, 04:48 AM #1779
Ma en seun (9) voer desperate stryd
'Ek is sy hande en sy bene, ek is alles vir hom. Ek kan my lewe nie sonder hom voorstel nie, hy is al waarvoor ek leef.'
Monica Nel sit bo-op 'n ou matras wat plat op die grond lê. Haar negejarige seun lê digby haar. Sy vryf sy voet kort-kort en gesels deurentyd met hom. Haar seun Gerhard van Heerden is nege jaar gelede tien weke te vroeg gebore. Die gesonde baba se toekoms is in 'n oogwink verander toe hy te laat suurstof gekry het. Vandag is hy bedlêend, erg breingestremd en afhanklik van ander. Sy pa het hulle verlaat toe hy een jaar oud was. 'As jy met Gerhard praat, lyk dit of hy jou verstaan,' sê sy. Monica het uit desperaatheid 'n ruk gelede begin werk om die nodige benodigdhede vir Gerhard te koop. Gerhard se gesondheid het toe erg agteruitgegaan. Hy het baie gewig verloor. 'Ek kan hom nie in iemand se sorg laat nie en ek sal dit nooit oor my hart kry om hom 'weg te gooi' nie,' sê sy. Gerhard kry nou 24 uur aandag en om hom in 'n tehuis te sit is nie 'n opsie vir sy ma nie. 'Ek het dit al oorweeg, tot jy by 'n tehuis instap en sien wat daar aangaan,' sê sy. Die drieslaapkamer-huurhuis in Sasolburg is sonder meubels. In Gerhard en sy ma se kamer is 'n bed en 'n voos matras op die grond waarop hy slaap. 'n Sakkie lemoene en 'n paar blikkies onbederfbare kos staan in die klerekas.
Gerhard kan nie eet nie en moet doeke dra. Hy kry sy kos deur 'n buisie wat tot in sy maag gaan. As daar nie melk is nie, leen sy dit by iemand, maar moet dit altyd teruggee of daarvoor betaal. 'Ek spuit Purity in die buisie in. Dit is baie fyn, ek meng dit met melk,' sê sy. Sy verkies poeiermelk, omdat dit 'n langer rakleeftyd het as vars melk. Haar agtienjarige seun, wat baie lief is vir sy boetie, werk nou by Sasol. Die geld wat hy kry, is net genoeg vir die nodigste goedjies. 'Die situasie het sy lewe weggevat. Hy sorg vir ons en sy geldjies is ook maar baie min,' sê sy. Gerhard het onlangs 'n heupoperasie gehad en altwee sy bene is in gips gespalk. Hy moet op 4 Oktober in Bloemfontein wees vir 'n ondersoek. * Mnr. Chris Coetzee van Homenet Sasolburg, wat onlangs 'n hulpfonds op die been gebring het vir baba Luke (wat 'n wolhaarstorie was), wil die hulpfonds se naam in die guns van die negejarige Gerhard verander. 'Mense wat geld in die baba Luke fonds inbetaal het en hulle geld wil terugkry, kan my kontak. As hulle egter die geld vir Gerhard wil skenk, sal dit in die fonds gehou word,' sê hy. Coetzee kan gekontak word by (016)976-8952 of op 082 846 6463.
10-05-2007, 02:47 AM #1780
Bedrieërs vas wat jou foon se data steel
Talle werkers in selfoonwinkels is landwyd in hegtenis geneem nadat hulle glo gehelp het om selfoongebruikers se nommers te steel sodat geld elektronies uit dié gebruikers se bankrekeninge gesteel kan word.
Twee Vodacom-kliënte wat Beeld gekontak het, het sowat R118 000 verloor nadat ongemagtigde SIM-kaart-omruilings gedoen is.
Die polisie het die inhegtenisneming van die selfoonwerkers bevestig.
SIM-kaart-omruilings word byvoorbeeld gedoen wanneer mense se selfone gesteel word en die gebruikers dan 'n nuwe SIM-kaart nodig het om dieselfde nommer te kan gebruik.
Só 'n transaksie kan volgens die drie selfoonnetwerke net met 'n groen gekodeerde identiteitsdokument (ID) gedoen word.
Dir. Phuti Setati, die polisie se kommunikasiehoof, het gesê ongemagtigde SIM-kaart-omruilings word gedoen sodat 'n misdadiger 'n unieke kode kan kry.
Banke stuur dié unieke kode na hul regmatige kliënte se selfone sodat hulle geld deur die internet na hul eie of ander rekeninge kan oordra.
"Die rekeninghouer se besonderhede word gebruik om die SIM-kaart-omruiling te doen. Meestal doen 'n werker van die winkel waar die SIM-kaart-omruilings gedoen word, die omruilings," het Setati gesê.
"Al die selfoonnetwerke word geteiken, omdat die regmatige kliënt enige van die diensverskaffers kan gebruik."
Me. Shenanda Janse van Rensburg, Cell C se kommunikasiehoof, het gesê dié maatskappy is nie bewus van enige ongematigde SIM-kaart-omruilings nie.
Mnr. Ntombi Mhangwani, MTN se kommunikasiebestuurder, het gesê MTN is bewus van dié bedrogspul, maar is nog nie daardeur geraak nie.
Me. Dot Field, Vodacom se kommunikasiehoof, het gesê Vodacom is bewus van verskeie voorvalle waar ongemagtigde SIM-kaart-omruilings gedoen is.
Nie Vodacom óf die polisie kon bevestig hoeveel van dié voorvalle daar al was nie.
Misdadigers het sowat R100 000 uit mnr. Willie Nel, 'n sakeman van Kempton Park, se sakerekening gesteel.
Sy vennoot, me. Mora Nel, se SIM-kaart is twee keer in twee dae onregmatig omgeruil.
"Misdadigers het 14 transaksies van tussen R6 000 en R8 000 elk in my rekening gedoen," het Nel gesê.
Me. Chris-Marié van Tonder, 'n eiendomsagent van Rawsonville in die Wes-Kaap, kon nie bel of boodskappe met haar selfoon stuur nie. Sy het gedink dis netwerkprobleme.
"Ek het Vodacom gebel. Hulle het gesê ek het die vorige dag in Johannesburg 'n SIM-kaart-omruiling gedoen. Ek kon nie, want ek bly in die Kaap," het sy gesê.
'n Paar dae later wou Van Tonder haar rekeninge deur die internet betaal. "Ek het tot my skok agtergekom sowat R18 000 is uit my rekening oorgeplaas na verskeie 'begunstigdes'.
Mnr. Carl Louw, hoof van Absa se internetkanaal, het gesê Absa is bewus van die bedrogspul.
"Misdadigers stuur 'n 'geloofwaardige' e-pos na kliënte toe waarin hulle, namens die bank, om 'n persoon se bankbesonderhede en wagwoord vra.